标题：882年
中国纪年
882年，唐僖宗惠圣恭定孝皇帝中和二年
历史大事
唐以王铎为诸道行营都统
由于郑畋被逐，高骈不肯出兵，中和二年（八八二）正月八日，唐以侍中王铎兼充京城四面行营都统，同时罢除高骈都统职务。王铎发愤请行，令诸道兵合击黄巢。是年春，唐义昌节度使杨全玫、淮南寿州刺史张翱等派兵赴关中。夏初，大齐尚让军败于宜君县南。四月王铎领禁军及山南西道、东川等藩镇军队进入周至（今陕西）。官军四集，大齐处境日蹙，号令所行不出同、华二州。关中之民避入山中，农事俱废，齐军坐食空城，赋输无出，长安城中米斗值三十缗（一缗千钱）。五月，唐廷发布切责高骈诏，罢其盐铁转运使。高骈既罢都统，臣节已亏，贡赋遂绝。
朱温取同州
黄巢以朱温为同州刺史，令朱温再取同州（今陕西大荔），以拒关东藩镇兵。中和二年（八八二）二月，唐同州刺史米诚弃城逃奔河中（今山西永济），温遂占据同州。是月，朱温进攻河中，被王重荣击败。
邛州阡能起事
邛州（今四川邛崃）牙官阡能因公事违期，惧西川节度使陈敬瑄酷刑，亡命举事。中和二年（八八二）三月，众至万人。立部伍，署各级官，攻陷城邑，横行邛、雅（今四川雅安）二州间，自是蜀中义军纷起，州县不能制。六月，蜀人罗浑擎、句胡僧、罗夫子、韩求等各聚众数千人，相继响应阡能，屡败官军，其势愈炽。十一月，陈敬瑄以押牙高仁厚为都招讨指挥使，仁厚用招抚手法，遍谕阡能部众：只诛阡能等五人，余皆遣复旧业，阡能之众五日内即瓦解，众争出降，阡能等败死。
钟传据洪州
江西高安土豪钟传趁机起兵，聚当地蛮汉依山为堡，众至万人。王仙芝陷抚州而不守，钟传遂入据，唐诏为刺史。中和二年（八八二）五月，钟传又逐江西观察使高茂卿，据洪州（今江西南昌）。朝廷以湖南观察使闵勖权充镇南节度使，欲使其讨钟传，闵勖辞不行。唐不久只好任钟传为江西观察使。
道士吕用之蛊惑高骈
淮南节度使高骈好神仙，信术士吕用之。用之乃鄱阳（今江西）茶商之子，久客居广陵，熟悉淮南人情，在炼丹之暇，常言公私利病，高骈越加信用。旧将梁缵等皆见疏远，淮南大权逐渐归于吕用之。用之又引道士张守一、诸葛殷共惑高骈，诸道士诡辩风生，装神弄鬼，高骈以为是神仙，用之遂自称墦溪真君，谓张守一为赤松子，诸葛殷为葛将军。用之又刻青石为奇字云：“玉皇授白云先生高骈”，密置道院香案，高骈得之惊喜若狂。是后，高骈于道院庭院中刻木鹤，时常穿羽服骑于其上，日夜炼丹，费钱巨万。中和二年（八八二）四月，吕用之又声称神仙好楼居，劝高骈作迎仙楼，费钱十五万缗，又作延和阁，高八丈。高骈倚吕用之为左右手，公私大小之事皆决于用之，退贤进不肖，淫刑滥赏，淮南之政事于是大坏。吕用之又募特务百余人布于民间，谓之“察子”，巡察淮南对自己有怨愤的人；又选募诸军骁勇之士二万人，号左、右莫邪都，高骈即以张守一及吕用之为左、右莫邪军使。用之又让高骈悉去左右宾客，由是吕用之得专行威福，无所忌惮，境内知有吕用之，而不复知高骈。
董昌遣钱谬破刘汉弘
中和二年（八八二）八月，浙东观察使刘汉宏遣弟汉宥及将辛约率兵二万谋兼并浙西。杭州刺史董昌遣都知兵马使钱谬拒之。十三日，钱谬乘雾夜渡钱塘江，袭刘汉宥营，大破刘军，所杀殆尽。刘汉宥、辛约皆逃走。十月，刘汉宏又遣大将王镇率兵七万来战，钱谬复济江逆战，大破刘军，斩获万计。翌年三月刘汉弘分兵来战，又被钱谬击破。
魏博军略河阳、郓城
魏博节度使韩简欲趁乱兼并四邻，以扩大势力。中和二年（八八二）八月，自将兵攻河阳（今河南孟县），败诸葛爽于修武（今河南），爽弃城走。韩简留兵据守，转掠邢（今河北邢台）、洺（今河北邯郸东北）二州而还。十月，又出兵攻郓城（今山东东平西北），杀天平节度使曹存实。天平都将朱瑄却韩简兵，诏以瑄为天平军留后，不久为节度使。
朱温降唐
大齐同州刺史、黄巢大将朱温屡请兵以对抗河中（今山西永济）唐军。中和二年（八八二）九月，河中军粮船三十艘，道出夏阳（今陕西韩城），为朱温所夺。王重荣率众三万来救，朱温凿沉其舟，河中军悉众围温。朱温表章十上，请黄巢益兵，皆为知右军事孟楷所抑。唐诸军行营都监杨复光遣使招降，士人谢瞳亦说朱温。温见黄巢兵势日蹙，知大齐将亡。九月十七日杀监军严实，举同州（今陕西大荔）降王重荣。唐以朱温为同华节度使，继授右金吾大将军、河中行营招讨副使，赐名全忠，使其参与围剿黄巢军。同月，大齐华州刺史李详企图投敌，被黄巢杀死，黄巢以弟黄邺为华州刺史。
韩秀升、屈行从起义
中和二年（八八二）十月，蜀人韩秀升、屈行从起兵，断长江三峡路，使荆、蜀信使不通，王命不行东南。西川节度使陈敬瑄遣将攻讨。次年三月，高仁厚执韩、屈，斩之。
李克用领沙陀军入关中
中和二年（八八二）十月，唐岚州刺史汤群叛附李克用，旋伏诛。李克用据忻（今山西忻县），代（今山西代县），其父李国昌亦自达靼率族迁代。克用数侵掠并（今山西太原）、汾（今山西汾阳），唐不能制。时大齐尚强，王重荣、杨复光等说王铎以墨敕召李克用，并谕河东勿为拦击，使克用领沙陀军赴关中击大齐。十一月，李克用领沙陀军三万五千趋河中（今山西永济蒲州镇），唐以克用为雁门节度使。十二月，李克用自夏阳（今陕西韩城）渡河，军于同州（今陕西大荔）。
孟方立为昭义帅
中和元年（八八一），昭义节度使高浔率镇兵入关击黄巢，在华州（今陕西华县）被裨将成邻杀死，还据潞州（今山西长治）。中和二年（八八二），戍将孟方立起兵杀成邻，引兵归邢州（今河北邢台）。潞人请监军吴全勖知留后。王铎即以墨制任方立知邢州事，方立不受，囚全勖，请王铎改派儒臣镇潞州。铎即以郑昌图知昭义军事，不久朝廷又任宰相王徽充昭义节度使。王徽度朝廷不能制孟方立，辞不行，委事于昌图。昌图至潞州不三月即去。方立遂迁昭义军于邢州，自称留后，表其将李殷为潞州刺史。
秦彦据宣州
中和二年（八八二）底，高骈所署和州刺史秦彦遣其子将兵数千袭宣州（今安徽宣城），逐观察使窦洁，遂据宣州。
秦韬玉特授进士及第
中和二年（八八二），秦韬玉特授进士及第。秦韬玉（生卒年不详），字仲明，京兆（今陕西西安）人。官工部侍郎。擅写七律诗，歌咏史事，颇具寄托。其中描摹妇女心理之作，尤见巧思，以《贫女》一首最为著名。有《秦韬玉集》。
中和二年（八八二），冯道出生。
通鉴记载
僖宗惠圣恭定孝皇帝中之下中和二年（壬寅，公元八八二年） 
五月，以湖南观察使闵勖权充镇南节度使。勖屡求于湖南建节，朝廷恐诸道观察使效之，不许。先是，王仙芝寇掠江西，高安人钟传聚蛮獠，依山为堡，众至万人。仙芝陷抚州而不能守，传入据之，诏即以为刺史。至是，又逐江西观察使高茂卿，据洪州。朝廷以勖本江西牙将，故复置镇南军，使勖领之。若传不受代，令勖因而讨之。勖知朝廷意欲斗二盗使相毙，辞不行。 
加淮南节度使高骈兼侍中，罢其盐铁转运使。骈既失兵柄，又解利权，攘袂大诟，遣其幕僚顾云草表自诉，言辞不逊，其略曰：“是陛下不用微臣，固非微臣有负陛下。”又曰：“奸臣未悟，陛下犹迷，不思宗庙之焚烧，不痛园陵之开毁。”又曰：“王铎偾军之将，崔安潜在蜀贪黩，岂二儒士能戢强兵！”又曰：“今之所用，上至帅臣，下及裨将，以臣所料，悉可坐擒。”又曰：“无使百代有抱恨之臣，千古留刮席之耻。臣但虑寇生东土，刘氏复兴，即轵道之灾，岂独往日！”又曰：“今贤才在野，憸人满朝，致陛下为亡国之君，此子等计将安出！”上命郑畋草诏切责之，其略曰：“绾利则牢盆在手，主兵则都统当权，直至京北、京西神策诸镇，悉在指挥之下，可知董制之权。而又贵作司徒，荣为太尉。以为不用，如何为用乎？”又曰：“朕缘久付卿兵柄，不能翦荡元凶，自天长漏网过淮，不出一兵袭逐，奄残京国，首尾三年。广陵之师，未离封部，忠臣积望，勇士兴讥，所以擢用元臣，诛夷臣寇。”又曰：“从来倚仗之意，一旦控告无门，凝睇东南，惟增凄恻！”又曰：“谢玄破苻坚于淝水，裴度平元济于淮西，未必儒臣不如武将。”又曰：“宗庙焚烧，园陵开毁，龟玉毁椟，谁之过欤！”又曰：“‘奸臣未悟’之言，何人肯认！‘陛下犹迷’之语，朕不敢当！”又曰：“卿尚不能缚黄巢于天长，安能坐擒诸将！”又曰：“卿云刘氏复兴，不知谁为魁首？比朕于刘玄、子婴，何太诬罔！”又曰：“况天步未倾，皇纲尚整，三灵不昧，百度俱存，君臣之礼仪，上下之名分，所宜遵守，未可堕陵。朕虽冲人，安得轻侮！”骈臣节既亏，自是贡赋遂绝。 
以天平留后曹存实为节度使。 
黄巢攻兴平，兴平诸军退屯奉天。 
加河阳节度使诸葛爽同平章事。 
六月，以泾原留后张钧为节度使。 
荆南节度使段彦谟与监军朱敬玫相恶，敬玫别选壮士三千人，号忠勇军，自将之。彦谟谋杀敬玫；己亥，敬玫先帅众攻彦谟，杀之，以少尹李燧为留后。 
蜀人罗浑擎、句胡僧、罗夫子各聚众数千人以应阡能，杨行迁等与之战，数不利，求益兵。府中兵尽，陈敬瑄悉搜仓库门庭之卒以给之。是月，大战于乾溪，官军大败。行迁等恐无功获罪，多执村民为俘送府，日数十百人。敬瑄不问，悉斩之。其中亦有老弱及妇女，观者或问之，皆曰：“我方治田绩麻，官军忽入村，系虏以来，竟不知何罪！” 
秋，七月，己巳，以钟传为江西观察使，从高骈之请也。传既去抚州，南城人危全讽复据之，又遣其弟仔倡据信州。 
尚让攻宜君寨，会大雪盈尺，贼冻死者什二三。 
蜀人韩求聚众数千人应阡能。 
镇海节度使周宝奏高骈承制以贼帅孙端为宣歙观察使。诏宝与宣歙观察使裴虔馀发兵拒之。 
南诏上书请早降公主，诏报以方议礼议。以保大留后东方逵为节度使，充京城东面行营招讨使。 
闰月，加魏博节度使韩简兼侍中。 
八月，以兵部侍郎、判度支郑绍业同平章使，兼荆南节度使。 
渐东观察使刘汉宏遣弟汉宥及马步军都虞候辛约，将兵二万营于西陵，谋兼并浙西，杭州刺史董昌遣都知兵马使钱镠拒之。壬子，镠乘雾夜济江，袭其营，大破之，所杀殆尽，汉宥、辛约皆走。 
魏博节度使韩简亦有兼并之志，自将兵三万攻河阳，败诸葛爽于脩武；爽弃城走，简留兵戍之，因掠邢、洺而还。 
李国昌自达靼帅其族迁于代州。 
黄巢所署同州防御使朱温屡请益兵以扞河中，知右军事孟楷抑之，不报。温见巢兵势日蹙，知其将亡，亲将胡真、谢瞳劝温归国。九月，丙戌，温杀其监军严实，举州降王重荣。温以舅事重荣，王铎承制以温为同华节度使，使瞳奉表诣行在。瞳，福州人也。李详以重荣待温厚，亦欲归之，为监军所告。黄巢杀之，以其弟思邺为华州刺史。 
桂州军乱，逐节度使张从训，以前容管经略使崔焯为岭南西道节度使。 
平卢大将王敬武逐节度使安师儒，自为留后。 
初，朝廷以庞勋降将汤群为岚州刺史，群潜通沙陀，朝廷疑之，徙群怀州刺史，郑从谠遣使赍告身授之。冬，十月，庚子朔，群杀使者，据城叛，附于沙陀。壬寅，从谠遣马步都虞候张彦球将兵讨之。 
贼帅韩秀升、屈行从起兵，断峡江路。癸丑，陈敬瑄遣押牙庄梦蝶将二千人讨之，又遣押牙胡弘略将千人继之。 
韩简复引兵击郓州，节度使曹存实逆战，败死。天平都将下邑牛瑄收馀众，婴城拒守，简攻之不下。诏以瑄权知天平留后。以朱温为右金吾大将军、河中行营招讨副使，赐名全忠。 
李克用虽累表请降，而据忻、代州，数侵掠并、汾，争楼烦监。义武节度使王处存与克用世为婚姻，诏处存谕克用：“若诚心款附，宜且归朔州俟朝命。若暴横如故，当与河东、大同军共讨之。” 
以平卢大将王敬武为留后。时诸道兵皆会关中讨黄巢，独平卢不至，王铎遣都统判官、谏议大夫张濬往说之。敬武已受黄巢官爵，不出迎，濬见敬武，责之曰：“公为天子籓臣，侮慢诏使，不能事上，何以使下！”敬武愕然，谢之。既宣诏，将士皆不应，濬徐谕之曰：“人生当先晓逆顺，次知利害。黄巢，前日贩盐虏耳，公等舍累叶天子而臣之，果何利哉！今天下勤王之师皆集京畿，而淄青独不至。一旦贼平，天子返正，公等何面目见天下之人乎！不亟往分功名、取富贵，后悔无及矣！”将士皆改容引咎，顾谓敬武曰：“谏议之言是也。”敬武即发兵从濬而西。 
刘汉宏又遣登高镇将王镇将兵七万屯西陵，钱镠复夜济江袭击，大破之，斩获万计，得汉宏补诸将官伪敕二百馀通。镇奔诸暨。 
黄巢兵势尚强，王重荣患之，谓行营都监杨复光曰：“臣贼则负国，讨贼则力不足，奈何？”复光曰：“雁门李仆射，骁勇，有强兵，其家尊与吾先人尝共事相善，彼亦有徇国之志。所以不至者，以与河东结隙耳。诚以朝旨谕郑公而召之，必来，来则贼不足平矣！”东面宣慰使王徽亦以为然。时王铎在河中，乃以墨敕召李克用，谕郑从谠。十一月，克用将沙陀万七千自岚、石路趣河中，不敢入太原境，独与数百骑过晋阳城下与从谠别，从谠以名马、器币赠之。 
李详旧卒共逐黄思邺，推华阴镇使王遇为主，以华州降于王重荣，王铎承制以遇为刺史。 
阡能党愈炽，侵淫入蜀州境。陈敬瑄以杨行迁等久无功，以押牙高仁厚为都招讨指挥使，将兵五百人往代之。未发前一日，有鬻面者，自旦至午，出入营中数四，逻者疑之，执而讯之，果阡能之谍也。仁厚命释缚，温言问之，对曰：“某村民，阡能囚其父母妻子于狱，云‘汝诇事归，得实则免汝家；不然，尽死！’某非愿尔也。”仁厚曰：“诚知汝如是，我何忍杀汝！今纵汝归，救汝父母妻子，但语阡能云：‘高尚书来日发，所将止五百人，无多兵也。’然我活汝一家，汝当为我潜语寨中人云：‘仆射愍汝曹皆良人，为贼所制，情非得已。尚书欲拯救湔洗汝曹，尚书来，汝曹各投兵迎降。尚书当使人书汝背为“归顺”字，遣汝复旧业。所欲诛者，阡能、罗浑擎、句胡僧、罗夫子、韩求五人耳，必不使横及百姓也。’”谍曰：“此皆百姓心上事，尚书尽知而赦之，其谁不舞跃听命！一口传百，百传千，川腾海沸，不可遏也。比尚书之至，百姓必尽奔赴如婴儿之见慈母，阡能孤居，立成擒矣！”遂遣之。明日，仁厚引兵发，至双流，把截使白文现出迎。仁厚周视堑栅，怒曰：“阡能役夫，其众皆耕民耳，竭一府之兵，岁馀不能擒，今观堑栅重复牢密如此，宜其可认安眠饱食，养寇邀功也！”命引出斩之。监军力救，久之，乃得免。命悉平堑栅，才留五百兵守之，馀兵悉以自随，又召诸寨兵，相继皆集。阡能闻仁厚将至，遣罗浑擎立五寨于双流之西，伏兵千人于野桥箐以邀官军。仁厚诇知，引兵围之，下令勿杀，遣人释戎服贼中告谕，如昨日所以语谍者。贼大喜，呼噪，争弃甲投兵请降，拜如摧山。仁厚悉抚谕，书其背，使归语寨中未降者，寨中馀众争出降。浑擎狼狈逾堑走，其众执以诣仁厚，仁厚曰：“此愚夫，不足与语。”械以送府。悉命焚五寨及其甲兵，惟留旗帜，所降凡四千人。明旦，仁厚谓降者曰：“始欲即遣汝归，而前涂诸寨百姓未知吾心，或有忧疑，藉汝曹为我前行，过穿口、新津寨下，示以背字告谕之，比至延贡，可归矣。”乃取浑擎旗倒系之，每五十人为队，授以一旗，使前走，扬旗疾呼曰：“罗浑擎已生擒，送使府，大军行至。汝曹居寨中者，速如我出降，立得为良人，无事矣！”至穿口，句胡僧置十一寨，寨中人争出降。胡僧大惊，拔剑遏之，众投瓦石击之，共擒以献仁厚，其众五千馀皆降。又明旦，焚寨，使降者执旗先驱，一如双流。至新津，韩求置十三寨皆迎降。求自投深堑，其众钩出之，已死，斩首以献。将士欲焚寨，仁厚止之曰：“降人皆未食。”使先运出资粮，然后焚之。新降者竞炊爨，与先降来告者共食之，语笑歌吹，终夜不绝。明日，仁厚纵双流，穿口降者先归，使新津降者执旗前驱，且曰：“入邛州境，亦可散归矣。”罗夫子置九寨于延贡，其众前夕望新津火光，已不眠矣。及新津人至，罗夫子脱身弃寨奔阡能，其众皆降。明日，罗夫子至阡能寨，与之谋悉众决战。计未定，日向暮，延贡降者至，阡能、罗夫子走马巡寨，欲出兵，众皆不应。仁厚引兵连夜逼之，明旦，诸寨知大军已近，呼噪争出，执阡能，阡能窘急赴井，为众所擒，不死；又执罗夫子，罗夫子自刭。众挈罗夫子首，缚阡能，驱之前迎官，见仁厚，拥马首大呼泣拜曰：“百姓负冤日久，无所控诉。自谍者还，百姓引领，度顷刻如期年。今遇尚书，如出九泉睹白日，已死而复生矣！”欢呼不可止。贼寨在他所者，分遣诸将往降之。仁厚出军凡六日，五贼皆平。每下县镇，辄补镇遏使，使安集户口。于是陈敬瑄枭韩求、罗夫子首于市，钉阡能、罗浑擎、句胡僧于城西，七日而C061之。阡能孔目官张荣，本安仁进士，屡举不中第，归于阡能，为之谋主，为草书檄；阡能败，以诗启求哀于仁厚，仁厚送府，钉于马市。自馀不戮一人。